A legutóbbi videóban ott hagytuk abba, hogy éppen kitört a második világháború.
1939 szeptemberében Németország megtámadta Lengyelországot.
Hamarosan ezután Franciaország és Nagy-Britannia hadat üzent Németországnak.
Majd Sztálin vezetése alatt a Szovjetunió is hamarosan betört Lengyelországba,
igényt tartva befolyási övezetére.
Ezzel eljutunk 1940-hez. Látni fogjuk, hogy 1940-ben és 1941-ben
a dolgok a nácik és – ahogy hamarosan hívni fogjuk őket – a tengelyhatalmak javára kezdenek fordulni.
Áprilisban a németek
betörnek Dániába és Norvégiába.
...Dániába és Norvégiába...
Igyekszem helyesen írni.
Németország tehát megszállja Dániát és Norvégiát.
1940 áprilisát írunk.
Majd 1940 májusában Németország betör Hollandiába és Belgiumba.
Tehát Hollandia... hadd írjam fel...
Néha Németalföldnek is nevezik,
mert Hollandia itt a tengerszint magasságában, sőt néha mélyebben fekszik.
Németalföld
Németország betör Hollandiába, betör Belgiumba.
Nagyon hasonlóan ahhoz, ahogy az első világháborúban történt,
amikor a németek így jutottak el Franciaországba.
Aztán júniusban Olaszország is belép a küzdelembe.
Olaszország, amint már korábban láttunk, hadat üzen.
A II. világháború felé közeledve Benito Mussolini egyre közelebb kerül Hitlerhez.
Júniusban Olaszország hadat üzen a szövetségeseknek,
Nagy-Britanniának és Franciaországnak.
Így most Olaszország hivatalosan is belépett a II. világháborúba.
Amint Olaszország belép a II. világháborúba, elkezdenek csatározni a gyarmatoknál:
Líbiában, ahol olasz gyarmati uralom van,
és Egyiptomban, ahol a britek vannak hatalmon.
Összetűzések vannak az egyiptomi-líbiai határon.
Ez történt júniusban.
Olaszország júniusban lépett be a háborúba.
Nem sokkal ezután Németország elfoglalta Franciaországot.
Ez nem olyan volt, mint az első világháború a lövészárok hadviseléssel,
ami csaknem a háború végéig folyt;
nagyon gyorsan, a háború nyolcadik, kilencedik hónapjára
Franciaország, egy nagyhatalom, Németország kezére jut.
Létrejön Vichy-Franciaország,
amely nagyjából az ország ezen területére terjedt ki, a besatírozott részre.
Ez Vichy városa, a Vichy-Franciaország fővárosa.
Ezért nevezik így.
Később, 1942-ben, a szabad zóna területe is német megszállás alá kerül.
A szövetségesek kilátásai egyáltalán nem jók.
Franciaország elesik, a németek kezére jut.
Létrejön Vichy-Franciaország, lényegében a németek bábállama.
Júliusban pedig Németország elkezdi bombázni Nagy-Britanniát.
Nagy-Britannia bombázása.
A híres angliai csatát már a kezdete előtt angliai csatának nevezték.
Winston Churchill mondta, hogy fel kell készülni a közelgő angliai csatára.
Németország elkezdi bombázni Nagy-Britanniát.
Ettől kezdve csak romlik a helyzet.
Szeptemberben Japán is csatlakozik a tengelyhatalmakhoz,
amikor aláírja a háromhatalmi egyezményt,
így létrejön a tengely Japán, Olaszország és Németország között.
...aláírja a háromhatalmi egyezményt...
Most már Japán is bekerült a képbe.
Mivel Franciaországot meghódította Németország...
– tehát Japán már hivatalosan a tengelyhatalmak része Olasz- és Németországgal együtt –
...mivel Németország meghódította Franciaországot,
Japán szemet vet Franciaország gyarmataira, főleg Francia-Indokínára.
(A mai Vietnám és Kambodzsa területe.)
Ezután hamarosan Japán meg is támadja Francia-Indokínát.
A kilátások tehát valóban nem jók,
és innentől kezdve csak romlanak.
Novemberben – a háború kicsit több, mint egy éve tart –
1940 végén, novemberben járunk,
Magyarországot és Romániát kényszerítik, hogy csatlakozzanak a tengelyhatalmakhoz.
Magyarország és Románia csatlakozik a tengelyhatalmakhoz.
Látjuk, ahogy 1940 végére érünk, a dolgok egyáltalán nem kedvezőek a szövetségeseknek.
A térkép – elnézést a zavarosságáért –
egyre inkább piros lesz.
Az egyetlen apró reménysugárt a szövetségesek számára
az Észak-Afrikában zajló események jelentik.
1940 végén a britek vissza tudják szorítani az olaszokat Líbiába.
Ezt más színnel fogom jelölni, kékkel a szövetségeseket.
A britek tehát visszaszorítják az olasz erőket Líbiába.
Tulajdonképpen le is győzik őket Líbiában.
Később, 1941-ben, amiről a következő videóban beszélek majd,
a németek Rommel parancsnoksága alatt erősítést küldenek
és ismét visszaszorítják a briteket Egyiptomba.
Majd látni fogjuk, hogy 1941-ben Németország és a tengelyhatalmak
egyre agresszívebbé válnak.
1941 vége felé pedig az USA belép a II. világháborúba.